Na temelju članka 87. Zakona o proračunu (Narodne novine 87/08, 136/12. i 15/15), članka 3. Pravilnika o postupku zaduživanja te davanja jamstva i suglasnosti jedinica lokalne samouprave i područne (regionalne) samouprave (Narodne novine 55/09.) i članka 30. Statuta Općine Sveti Ivan Žabno ( „Službeni glasnik Koprivničko- križevačke županije“ 10/13. i 2/18), Općinsko vijeće Općine Sveti Ivan Žabno na 19. sjednici održanoj 19. prosinca 2019. donijelo je

O D L U K U

o kreditnom zaduženju

Općine Sveti Ivan Žabno

**Članak 1.**

Odobrava se kreditno zaduženje Općine Sveti Ivan Žabno u iznosu od 7.500.000,00 kuna kod OTP banke d.d. Hrvatska uz sljedeće uvjete:

|  |  |  |
| --- | --- | --- |
| **1** | **Vrsta kredita** | **dugoročni kunski kredit** |
| **2** | **Iznos kredita** | **7.500.000,00 kn** |
| **3** | **Kamatna stopa** | **1,12% godišnje, fiksna** |
| **4** | **Interkalarna kamata** | **u visini redovne kam. stope, naplaćuje se na iskorišteni iznos kredita do prijenosa u otplatu** |
| **5** | **Naknada za obradu kreditnog zahtjeva** | **ne naplaćuje se** |
| **6** | **Naknada za prijevremenu otplatu kredita** | **ne naplaćuje se** |
| **7** | **Ukupna procijenjena cijena kredita s kamatom** | **7.965.680,32 kn** |
| **8** | **Krajnji rok korištenja kredita** | **31. 12. 2021.** |
| **9** | **Rok otplate** | **10 godina** |
| **10** | **Dinamika otplate** | **Otplata kredita u jednakim mjesečnim ratama, plaćanje kamata tromjesečno** |
| **11** | **Dospijeće 1. rate** | **01. 02. 2022.** |
| **12** | **Efektivna kamatna stopa** | **1,12% godišnje, fiksna** |
| **13** | **Instrumenti osiguranja kredita** | **zadužnice i mjenice** |
| **14** | **Opis ulaganja** | **Izgradnja Školske sportske dvorane** |

**Članak 2.**

Dugoročni kredit iz članka 1. Ove Odluke koristiti će se za financiranje kapitalnog projekta Općine Sveti Ivan Žabno

1) **K100003** ŠKOLSKA SPORTSKA DVORANA SVETI IVAN ŽABNO 7.500.000.00 kn

**Članak 3.**

Ugovor sa OTP bankom d.d. Hrvatska potpisat će se nakon dobivanja suglasnosti Vlade RH za kreditno zaduženje.

**Članak 4.**

Ova Odluka stupa na snagu prvog dana od dana objave u „Službenom glasniku Koprivničko-križevačke županije“.

OPĆINSKO VIJEĆE

OPĆINE SVETI IVAN ŽABNO

KLASA: 400-06/19-01/01

URBROJ: 2137/19-02/01-19-1

Koprivnica, 19. prosinca 2019.

PREDSJEDNIK:

Krešimir Habijanec

**Obrazloženje**

Koprivničko- križevačka nastavlja ciklusa ulaganja u obrazovnu infrastrukturu **kroz izgradnju 5 novih školskih sportskih dvorana** kako bi se zadovoljila potreba za izvođenjem nastave tjelesnog i zdravstvenog odgoja u školama koje nemaju prostorni kapacitet za isto. Uz osnovni preduvjet, nedostatak prostora za tjelesni odgoj, kriterij za odabir škola kojima će se graditi školske sportske dvorane bio je broj učenika i razrednih odjela, dodatni kriterij odabira bio je broj stanovnika na području općine na kojoj se nalazi škola, kao i iskazan interes općine na čijem se području se gradi dvorana za sufinanciranjem iste.

Prema tako definiranim prioritetima planira se gradnja školskih sportskih dvorana pri OŠ „Grigor Vitez“ Sveti Ivan Žabno, OŠ Sveti Petar Orehovec, OŠ Kloštar Podravski i OŠ Andrije Palmovića Rasinja, kao i završetak školske sportske dvorane OŠ Ivan Lacković Croata Kalinovac. Ukupna vrijednost projekta iznosi 65.000.000 kuna a pojedinačni pregled dvorana i udio partnera u sufinanciranju prikazan je u sljedećoj tablici:

|  |  |  |  |  |
| --- | --- | --- | --- | --- |
| **Vrijednost ulaganja i raspored po općinama** | | ***Ukupna vrijednost projekta*** | ***Udio općine u projektu*** | ***Udio Županije u projektu*** |
|
| Sv.Ivan Žabno |  | 15.000.000 | 7.500.000 | 7.500.000 |
| Sv.Petar Orehovec |  | 18.000.000 | 10.500.000 | 7.500.000 |
| Rasinja |  | 12.000.000 | 6.000.000 | 6.000.000 |
| Kloštar Podravski |  | 12.000.000 | 6.000.000 | 6.000.000 |
| Kalinovac |  | 8.000.000 | 4.000.000 | 4.000.000 |
| **Ukupno projekt** | | **65.000.000** | **34.000.000** | **31.000.000** |

Financiranje projekata planirano je kreditnim zaduženjem. U tu svrhu (a po dobivanju suglasnosti od svih općina) Županija je zatražila obvezujuće ponude za kredite za sve partnere u cjelini. Zatraženo je 5 ponuda od hrvatskih prvoklasnih banaka. Dobivene su 3 ponude, a najpovoljnija prihvatljiva ponuda je ponuda OTP banke d.d. Hrvatska koja je u Odluci.

Po donošenju Odluke o kreditnom zaduženju, Županija i općine, zatražiti će suglasnost Vlade RH za iste. Po dobivanju suglasnosti na zaduženje svi partneri i Županija potpisati će svaki za svoj iznos financiranja kredite sa bankom.

Pročelnik:

Darko Masnec, v.r.